
Aindrca.  Maduinn  mhaith  dhuit,  lain,  fhir  mo  chridhe ;  dean  suidhe, 
's  gu  'm  faigh  sinn  do  naidheachd.  Tha  mi  fe'in  an  ìomagain  mu 
chhìi  ar  n-Eaglais  ann  an  gnothuch  an  Aonaidh  so.  An  innis  thu 
dhuinn  ciod  e  a  tha  thu  air  cluinntinn  uime. 

lain.  Ma  ta,  is  e  a  tha  mise  a'  cluinntinn,  gu  "m  bheil  buidheann  do 
luchd-dreuchd  ar  'n-Eaglais  fèin,  mar  gu  'm  biodh  iad  air  bhoile  as 
de'igh  an  Aonaidh  ud  ;  agus  gu  'm  bheil  cuid  do  'n  Eaglais  Vo/untary 
nach  'eil  idir  'n  a  aghaidh.  Tha  an  dithis  bhuidheann  sin,  a'  sìor  chur 
an  comhairle  r'  a  cheile  mu  'n  ghnothuch  ud.  Dh'  aontaich  a'  bhuidh- 
eann  againne,  agus  dh'  aontaicha'  bhuidheann  eile,  gu'm  b'  eangnoth- 
uch  bu  chruaidhe  dhoibh  a  chur  air  dhòigh  eatorra  fèin,  's  a  dheanamh 
rèidh,  beachdan  Eaglais  nam  Voluntaries.  Bha  an  Eaglais  Shaor,  o 
thòisich  i,  agus  a  h-Eaglais  mhàthaireil  fèin,  's  i  sin  Eaglais  Ste'idhichte 
na  h-Alba,  air  coimhead  agus  air  greimeachadh,  riamh  o  aimsir  an  Ath- 
leasachaidh  o'n  Phàpanachd  ann  an  Albainn,agus  tha  sin  tuilleadh  's  tri 
cheud  bhadhna  o  'n  àm  so, — e  bhi  mar  fhiachaibh  air  an  Uachdaran 
aimsireil,  e  bhi  ag  aideachadh  Eaglais  Chriosd,  agus  e  bhi  ag  uUuchadh 
cuideachaidh  aimsireil  as  a  leth,  a  chum  's  gu  'm  biodh  meadhona  nan 
gràs  air  am  frithealadh  do  luchd-còmhnuidh  na  Rioghachd,  agus  sin, 
ann  an  cuid,  air  chostus  na  Rioghachd.  Ach,  air  an  làimh  eile,  o 
cheann  timchioll  aon  leth-cheud  bHadhna,  thòisich  an  Eaglais  Chlèir- 
eachail  Aonaichte,  no  mar  theirear  riutha  gu  coitchionn,  's  a'  Bheurla, 
— na  Voluntarics,  a'  bheachd  a  thogail,  's  a  bhi  'g  a  cumail  suas,  agus 
'g  a  craobh-sgaoileadh, —  e  bhi  'n  a  ni  mi-laghail  do  'n  Uachdaran 
aimsireil,  ùghdarras  's  am  bith  a  thoirt  do  Chreud  's  am  bith,  no  do 
Leabhar-Aidmheil  a'  Chreidimh  :  agus  gu  'm  bu  ghnothuch  peacach, 
no  mi-chothromach,  do  'n  Uachdaran  aimsireil,  no  do  'n  Riaghladh 
aimsireil,  aon  sgilhnn  airgid,  do  mhaoin  na  Rìoghachd,  a  bhuileach- 
adh  air  aobhar  Chriosd,  no  air  crìch  's  am  bith  a  bhuineadli  do  'n 
diadhachd ;  agus  gu  'm  bu  pheacadh  do  'n  Eaglais  gù  'n  gabhadh  i  ris 

a'  cliuideachadh  sin,  as  leth  na  crìche  sin,  air  dhòigh  's  am  bith.  Cha 
ghe'illeadh  buidheann  nam  Voluntaries  aon  cheum,  no  aon  òirleach, 
'n  am  beachd  fe'in  mu  'n  chliis  chudthromaich  so ;  ach,  ars  iadsan, 
Eisdidh  sinn  ri  tairge  's  am  bith  a  chuireas  sibh  mu  'r  coinneamh. 
An  gabh  sibh,  ma  ta,  ri  so,  arsa  buidheann  na  h-Eaglais  Saoire  ris  na 
Vo/inifaries ; — sinn  a  ràdh,  mar  thubhairt  sinn,  gur  dleasdanas  sud  d'  an 
Uachdaran  aimsireil,  gu  'm  biodh  e  'n  a  ni  iomeJmidh  no  cubhaidh 
dha,  an  cuideachadh  ud  a  thoirt  do  'n  Eaglais.  Ach  cha  ghabhadh 
buidheann  nam  Voluntaries  ris  a'  bheachd  sin,  air  chor  's  am  bith. 
Mu  dheireadh,  is  e  a  dh'  aontaich  buidheann  na  h-Eaglais  Saoire, 
gu  'n  tionndaidheadh  iad  am  focal  "  dleasdanas,"  no  sud  a  bhi  mar 
f hiacliaibh  air  an  Uachdaran  aimsireil,  mar  dhleasdanas,  gu  dà  fhocal 
àraidh,  Ceist  fhosgailte !  Agus  ciod  e  a  tha  sin  a'  ciallachadh,  ach  e 
bhi  an  t-aon  ni,  an  aidicheadh  no  nach  aidicheadh  iad  sud  a  bhi  'n  a 
dh/casdanas  do  'n  Uachdaran  aimsireil,  no  nach  robh  e  idir  mar 
fhiachaibh  air.  B'  i  an  fhianuis  a  thog,  's  a  creid,  Eaglais  na  h-Alba, 
o  a  tùs,  mar  Eaglais  shoisgeulach,  gu  'm  b'  i  sud  an  fhìrinn,  a  rèir 
Ehocail  an  Dè  blieò.  Nochd  Eaglais  nam  Vo/nntarics,  iad  fèin  a  nis 
a  bhi  riaraichte,  le  sud  a  bhi  gu  lèir  'n  a  Ceist  fJiosgai/tc ;  gu  'm  bheil 
iad  a'  faotainn  a  nis  na  dh'  iarr  iad. 

Aindr.  Is  doilich  leam  sin  a  chluinntinn.  Am  bheil  thu  air  ni  's  am 
bith  eile  a  chluinntinn  o  chionn  ghoirid  ? 

lain.  Ma  ta,  tha.  Is  e  their  cuid,  gu  'm  bheil  an  gnothuch  gu  leir 
air  shocrachadh !  Bithidh  an  dithis  bhuidheann  ud,  a'  dol  air  aghaidh 
car  ìiine,  's  a'  socrachadh  so  is  sud  eile,  do  nithibh  beaga.  Ach  is 
gnothuch  air  a  shocrachadh,  gu  'n  cuirear  an  Eaglais  Shaor  as  an 
t-sealladh,  agus  nach  bi  i  ann  ni  's  mò.  Aonaichear  i  ris  an  Eaglais 
ris  an  abrar  "  Na  Vo/witaries."  Ach  cha  shloinnear  an  Eaglais 
Aointe  nuadh,  mar  an  Eaglais  U.  P.  Tha  cuid  do  'n  Eaglais  Stèidh- 
ichte  a'  cumail  a  mach,  gur  h-e  a  theirear  rithe,  "  An  Eaglais  O.  Q." — 
is  e  sin  r'  a  ràdh,  "Eag/ais  na  ceiste fosgai/tc." 

Aindr.  An  ann  do  rireadh ! ! !  Cha  'n  fhaigh  iad  mise  gu  bhi  air  m' 
aonadh  rithe.     Ach,  am  bheil  sud  fior? 

lain.  Tha  cuid  eile,  a  their,  gu  'm  bheil  mòran  mhinisteirean  agus 
eildeirean,  agus  mlhean  do  shluagh,  nach  aonar  am  feasd  ris  an  Eag- 
lais  O.  Q.  ud. 

Aindr.  Ach,  an  comasach  dhuit  innseadh  dhomh,  ciod  a  tha  iad 
air  deanamh  ris  an  Uachdaran  aimsireil  ? 

lain.  Tha  e  air  aithris,  gu  'm  bheil  an  dithis  bhuidheann — na  h-Eag- 
lais  Saoire  agus  nam  Vo/untaries — air  leithid  do  bJinireacJi  a  dheanamh 
ceithir  thiomchioU  air  an  Uachdaran  aimsireil  bhochd,  gur  h-ann  a 
tha  iad  air  neul  a  chur  'n  a  cheann ;  agus  gur  beag  nach  'eil  e  air  a 
thachdadh  leis  an-  smùireich  a  tha  iad  air  togail ! 

Aindr.  An  abair  thu  e  !  Agus  ciod  a  tha  iad  deanamh  ris  a'  "  Vo- 
hmtarachd  V 

lain.  'S  cinnteach  nach  b'  olc  leat  fein,  gu  'n  cumadh  an  sluagh 
suas  an  luchd-teagaisg  fein  ? 

Aindr.  Gu 'm  bu  fad  uani  e !  Is  ann  bu  mhaith  leam,  le  m' uile 
chridhe,  gu'm  biodh  ministeirean  na  h-Eaglais  Aonaichte  Cleireachail 
(na  Voluntaries)  agus  na  h-Eaglais  Saoire,  mòran  ni  b'  fhèarr  air  an 
cumail  suas  na  tha  iad.  Ach,  mu  dhe'ighinn  na  Voluntarachd  sin,  tha 
seadh  annasach  aig  an  fhocal  nuadh  sin,  colg-dìreach  an  aghaidh 
deadh-thoil :  is  focal  neònach  e. 

lain.  Creideam  gur  ceart  thu  'n  a  d'  bheachd.  Cha  b'  e  an  teagasg 
sin  a  tharruing  a  mach  o  'n  Eaglais  Stèidhichte  na  daoine  sin  air  thlis, 
no  mu  dheireadh,  a  chuir  cùl  rithe.  Feumaidh  gu  'n  do  thog  iad  am 
beachd  ud,  fad  an  de'igh  an  Dealachaidh  ud.  A  dh'  innseadh  na 
flrinn  dhuit,  Aindrea,  bu  leth  ghnè  Voluntary  mi  fe'in,  do  bhrigh  's  gu'n 
robh  agam  còmhnadh  a  thoirt  ann  ar  n-Eaglais-ne  a  thogail,  agus  ri  ar 
ministeir  a  chumail  suas. 

Aindr.  Cha  'n  iongantach  sin  leam  ;  ach  ma  cheasnaichear  leat  fe'in 
thu,  tha  mi  a'  smuaineachadh  gu  'm  mothaichear  leat,  gu  'm  bheil  cuid 
do  na  coraibh  nuadha,  's  am  bheil  sinn'g  ar  faighinn  fe'in  air  ar  cuartach- 
adh  's  a  bheatha  so,  maille  ri  uabhar  nàdurra,  agus  gràdh  an  airgid,  o 
nach  eil  mac  an  duine  saor, — gu  'n  robh  tuilleadh  aca  sin  r'  a  dhean- 
amh  ri  do  chuid-sa  Voluntarachd,  na  bha  aig  Focal  an  Tighearna. 

lain.  Ma  ta,  cha  'n  abair  mi  nach  'eil  thu  ceart  's  a'  cheum  sin 
cuideachd  !  Ach  's  cinnteach  nach  smuainich  thu,  gu  'm  bheil  gach 
aon  chòmhnadh,  agus  cumail  suas,  a  tha  an  Riaghladh  aimsireil  a' 
deanamh  do  'n  bhuidhinn  so,  's  do  'n  bhuidhinn  ud  eile,  ceart  agus 
cothromach  ? 

Aindr.  Is  fada  uaith  sin  e  !  Tha  mi  a'  saoilsinn, — gu  'm  bheil  an 
cuideachadh,  's  an  còmhnadh,  's  an  cumail  suas  a  tha  an  Riaghladh 
aimsireil  a'  toirt  do  Eaglais  na  Ròimh,  air  chostus  na  Rioghachd,  'n  a 
pheacadh  do  'n  Rìoghachd  gu  le'ir.  Tha  sinn  a'  toirt  thairis  a  bhi 
'n  ar  Rioghachd  Phrotastanaich,  'n  uair  tha  sinn  a'  cumail  suas,  's  ag 
altrum,  's  a'  beathachadh,  an  dearbh  ni  sin,  an  aghaidh  am  bheil  sinn 
a'  togail  suas  fianuis  fholluiseach  mar  Rìoghachd,  mar  ni,  's  mar  as- 
innleachd  a  tha  gu  h-iomlan  an  aghaidh  Fhocail  an  De'  bheò.  Tha 
sinn,  's  an  là  an  diugh,  pàidheadh  mu  Thri  cheud  mìle  Punnd  Sasun- 
nach,  air  chaochladh  dhòighibh  's  a'  bhliadhna,  a  chum  na  Pàpanachd 
a  chumail  air  a  bonnaibh.  Agus  tha  mi  ann  an  tomhas  do  dhòchas, 
le  Pàrlamaind  lir  a  bhi  againn,  gu  'n  toir  guth  agus  fianuis  shòluimte 
cheannardan  teaghlaich  ar  Rioghachd,  air  ar  Luchd-riaghlaidh,  gu  'n 
teasairg  iad  sinn  o  na  cisibh  troma  sin,  agus  o  'n  pheacadh  Riogh- 
achdail  sin. 

la'ììL  Am  bheil  thii  feia  'g  a  mheas  cothromach,  sinn  bhi  a'  toirt 
beathachaidh,  a  nis,  do  Eaglais  Stèidhichte  na  h-Alba? 

Aiìidr.  Cho  luath  's  a  lùb  Eaglais  na  h-Alba  a  glìm  do  ùghdarras 
Chuirtean-lagha  aimsìreil  ar  Tìre,  a  thaobh  an  dleasdanais  shòhiimte 
agus  spioradail  sin,  a  bhi  a'  leagail  an  làmh,  mar  ministeiribh  na 
h-Eaglais  Steidhichte,  gu  bhi  a'  suidheachadh  dhaoine  mar  mhinisteir- 
ibh  air  coimhthionalaibh  ar'n-Eajlais, — thug  i  suas  do  Che'sar,an  nisina 
bhuineadh  do  Dhia  a  mhàin  ;  agus  an  sin,  sguir  i  a  bhi,  's  .an  t-seadh 
spioradail,  na  h-Eaglais  do  Dhia ;  oir  cha  b'  e  sud  brigh,  no  crloch,  no 
aobhar  a  suidheachaidh  mar  Eaglais  na  h-Alba ;  agus  mar  sin,  chaill  i 
còir  air  na  sochairibh  aimsireil  a  bhuihch  an  Riaghladh  aimsireil  oirre. 

lain.  Agus,  ciod,  ma  ta,  do  bheachd  fèin,  air  ciod  e  bu  chòir  do  na 
ministeiribh  a  dheanamh,  'n  uair  dh'  oidhirpich  Cìiirt  an  t-Seisin  an 
Dun-èidin  a  thoirt  orra,  olc  air  mhaith  leo,  ministeir  àraidh  a  chur  a 
stigh  air  sgìreachd  agus  coimhthional,  an  aghaidh  toil'  an  t-sluaigh  gu 
h-iomlan,  agus  gu'n  cuireadh  an  làmh  air  a  cheann,  agus  a  shuidheachadh 
mar  mhinisteir  na  h-Eaglais,  gu  sòluimte,  fo  ùghdarras  agus  an  ainm 
Chriosd  mar  Ard-cheann  na  h-Eaglais  sin  ? 

Aindr.  Tha  mi  air  bharail,  gu  'm  bu  chòir  dhoibh,  (ni  a  rinn 
iomadh  dhiubh,)  a  chuir  an  ceill,  le  urram  cubhaidh,  do  na  Breith- 
eamhnaibh  ud,  a  rinn  an  oidhirp  ud  a  thoirt,  iad  a  bhi  riaraichte  leis 
an  ùghdarras  a  bha  aca,  ann  an  cLiisibh  aimsireil ;  agus  thoireadh  iad 
a  chuid  thahnhaidh  dha,  na  'm  be  sin  an  toil  fèin,  agus  gabhadh  e 
sud,  mar  a  ghabh  Esau  am  brochan  ruadh  :  gabhadh  esan  sud,  am 
manse,  's  an  glìb,  's  an  stìpein  ;  agus  biodh  cead  a  chois  aige  !  Ach 
mu  leagadh  an  làmh  air  ceann  duine,  'g  a  chur  air  leth  a  chum 
dreuchd  na  ministreileachd,  is  ann  do  Dhia  a  mhàin,  a  bha  iad  fo 
ùghdarras  's  a'  ghnothuch  spioradail  sin.  Ach  bu  ghnothuch  an 
gnothuch  sin,  nach  do  ghabh  Cùirt-lagha  aimsireil  's  am  bith  gnothuch 
ris,  ann  an  Albainn,  chun  an  là  sin. 

lain.  Agus  is  i  mo  bharail  fèin,  gu  'm  feudadh  tu  a  chur  ri  sin,  iad 
a  dhol  air  aghaidh  gu  an  làmhan  a  chur  air  ceann  an  duine  ud  a  bha 
'n  a  fhear-cuideachaidh  'n  am  measg  cheana,  agus  ris  an  do  chuir  iad 
clil,- — gu  'm  biodh  sin  'n  a  thàmailt  do-ghiùlain,  do  choimhthional  na 
sgireachd  sin,  no  do  coimhthional  's  am  bith.  Tha  mi  a'  creidsinn, 
gu  'm  bheil  na  miltean  do  shkiagh  na  h-Eaglais  Ste'idhichte  aig  nach 
eil  fios  gus  an  là  an  diugh,  gur  h-e  a  rinn  cuid  àraidh  do  mhinisteiribh 
na  h-Eaglais  ud, —  ni  a  dhililt  iad  a  dheanamh,  a  tha  a  nis  'n  am 
ministeirean 'san  Eaglais  Shaoir,  agus  gu 'n  do  thoirmisg  iad,  gu 'n 
dèantadh  e.  Ach,  am  bheil  thu  air  bharail  gu  'n  robh  aimsir  riamh  ann, 
'n  uair  bha  e  'n  a  ni  laghail  agus  cothromach,  gu  'm  biodh  an  Uachd- 
aranachd,  no  an  Riaghladh  aimsireil,  a'  buileachadh  beathachaidh  air 
ministeribh  na  h-Eaglais  Steidhichte  ? 

Aiiìdr.  Tha  mi  fiosrach  agus  dcarbhta,  nni  dhà  aimsir  fa  leth,  co 
dhiubh,  's  an  robh  e  dleasdanach,  cubhaidh,  agus  reusonta,  do'n 
Riaghladli  aimsireil  sin  a  dheanamh.  Roimh  aimsir  an  Ath-leasach- 
aidh  o  'n  Phàpanachd  an  Albainn ;  bha  an  sluagh  gu  leir  air  an  leagail 
sios  gu  bhi  'n  an  inbhe,  aineolach  mar  bhrùidibh  an  achaidh,  ach  beag, 
mu  gach  eòlas  a  bhuineadh  do  fhìor  shhghe  na  slàinte,  tre  'n  chomas 
ruith'n  am  measg  a  bha  aig  saobh-chreidimh  mealltach  naPàpanachd; 
agus  a  chum  leas  spioradail  agus  shìorruidh  an  t-sluaigh,  b'  e  gu 
soilleir,  dleasdanas  an  Righ  agus  na  Ban-righ,  agus  na  Parlamaind, 
ma  's  a  th'  ann  'n  am  Protastanaich  a  bha  iad,  gu  'n  cuirteadh  meadh- 
ona  air  chois,  chum  agus  gu  'm  biodh  dòigh  cumail  suas  air  ulluchadh 
do  Sgoiltibh,  agus  do  'n  Bhìobul,  agus  do  Eaglaisibh  Sgireachd,  anns 
gach  Sglreachd  'n  ar  Tìr.  Agus  b'  e  sin  am  beachd  a  bha  aig  lain 
Knox.  Ach  a  rèir  beachd  agus  teagasg  nam  Voluntarics,  is  ann  a  bha 
sin  Pcacach,  no  mi-chomthromach. 

lain.  Agus  ciod  i  an  aimsir  eile,  ris  an  robh  thu  ag  amharc  ? 

Aindr.  Ma  ta,  bha  'n  am  amharc,  mu  àm,  dheich  bliadhna  thar 
fhichead,  's  an  Rìoghachd  so,  b'  i  a'  cheist  shònruichte  a  bha  air  beul- 
aobh  na  Pàrlamaind, — Ciod  e  an  tomud  airgid  a  bhuilichear  leis  an 
Rìoghachd,  as  a  maoin  fe'in,  a  chum  a  thoirt  do  Shealbhadairibh  nan 
daoine  dubha,  ann  an  Innsibh  na  h-àird-an-iar,  agus  na  co-chreutair- 
ean  neo-bhàsmhor,  truagha,  sin  a  bhi  air  an  ceannach  's  air  an  reiceadh 
leo,  dìreach  mar  nithear  'n  ar  measg-ne  air  ainmhidhibh  ceithir-chas- 
ach  an  fhuinn,  agus  iad  fèin  agus  am  mnài  agus  an  clann,  a  bhi  aca 
sud  air  am  mi-bhuileachadh,  mair  thràillibh,  fo  chruidh  bhoinn,  'n  an 
tràillibh,  fo  shadadh  's  fo  shiadadh  aig  àilghios  nan  sealbhadairean  ud. 
Is  gràinealachd  do-labhairt  sud — is  peacadh  an-tromaichte,  is  maslach 
do-thomhais  e  d'  ar  Rìoghachd  !  A  nis,  ciod  a  bhuilichear  leinn,  's 
gu  'n  cuirear  as  do  'n  ghràinealachd  uamhasach  ud ;  agus  gu  'm  b'  i 
saorsa  iomlan  air  a  gairm  do  na  mlltibh  lionmhor  d'  ar  co-chreut- 
airibh  reusonta  ud?  Cosgaidh  sin  dhuinn,  ars  an  Riaghladh  aimsireil, 
Fichead  mìle  mhìle  do  Phuinnd  Shassunnach.  Agus  is  tomud  airgid  sin 
cho  mor,  's  gur  gann  is  comasach  do  inntinn  neach,  eadhon  'n  a 
smuaintibh,  a  thomhas.  Ach  air  ball,  dh' aontaich  an  Rìoghachd  gu 
h-aon-ghuthach  gu  'm  pàidhteadh  e ;  agus  gu  'n  cuirteadh  na  co- 
chreutairean  ud  saor,  o  sin  a  mach.  Agus  cha  chualas  riamh  leinn 
gu  'n  do  ghearain  na  Voluntaries  air  a  chis  ud ;  agus  's  ann  a  tha  sinn 
'g  am  moladh  air  son  sin.  Ach  rachadh  neach  a  shireadh  o  'n  Uachd- 
aranachd,  no  o  'n  Riaghladh  aimsireil  cheudna,  ochd  sgillinn  deu.g  a 
cheannaicheadh  Biobul  do  neach  's  am  bith  do  na  daonibh  dubha 
truagha  ud,  no  'n  aon  sgillinn  ruadh,  leis  an  ceannaichteadh  Leabhar- 
aithghearr  nan  Ceist,  d'  a  leanabh.  Cum  ort,  theireadh  am  Voiuntary, 
is  cuis  sin  a  bhuineas  do  aobhar  na  diadhachd  !  leig  mu  làr  gnothuch 

's  am  bilh  bhi  agad,  r'  a  leithid  sin ;  is  ni  peacach  dhuit,  eadhon  an 
uiread  ud  a  bhuileachadh  air  an  aobhar  sin. 

lain.  Chi  mi  a  nis  seadh  an  ni  sin,  ris  an  abrar  Voluntaireachd. 
Agus  's  e  mo  bheachd  oirre,  gurh-aon  i  do  na  h-ana-Criosdaibh,  abha 
gu  tighinn,  an  dèigh  na  bha  a  cheana  air  tighinn  dhiubh  ann  an  Unn  nan 
Abstol.  Agus  an  innis  thu  dhomh,  ciod  e  do  bheachd  mu  dhèighinn 
nan  Sgoiltean  sin,  agus  an  fhoghluim,  a  tha  an  Riaghladh  aimsireil  ag 
oidhirpeachadh  a  chur  suas,  'n  ar  Tir  ? 

Aindr.  Ma  ta,  is  e  mo  bheachd  fèin,  gu  'm  bac  e  sluagh  na  h-Eag- 
lais  Saoire  o  thighinn  gu  bhi  'n  am  Voluntaries,  agus  gu  'm  bu  chòir 
(Iha,  co  dhiubh,  a  leigeil  ris  do  luchd-teagaisg  a  bhuineas  do  àireamh 
nam  Volnntaries,  nach  teagasg  Criosduidh  air  chor  's  am  bith,  an  ni  sin 
ris  an  abair  thu  Voluntaireachd ;  agus  gu  'm  bu  chòir  dha  a  thoirt  air 
sluagh  nam  Voluntaries  iad  bhi  'g  an  aonadh  fe'in  ris  an  Eaglais  Shaoir. 

lain.  Cia  mar  sin  ? 

Aindr.  Ma  ta, — Tha  mi  cinnteach  nach  'eil  aon  ni  's  am  bith  ni  's 
mò  air  am  bu  chubhaidh'  do  Luchd-Riaglilaidh  Rìoghachd  a  bhi  an 
geall,  no  sluagh  na  Rìoghachd,  no  an  ni  so,  gu  'm  biodh  eòlas  agus 
soilleireachd  aig  cloinn  na  Rìoghachd  gu  leir,  eadhon  o  'n  leanabachd 
a  nìos,  air  na  Sgriobtuiribh  naomha.  Agus  is  gnothuch  dearbhta 
leam,  aon  ni,  nach  'eil  aon  lideadh  no  Htir  do  aon  chaibidil,ann  an  seadh 
htireil  no  spioradail  nan  Sgriobtur,  o  Leabhar  Genesis  gu  ruig  crìch 
Leabhar  an  laisbein,  a  tha  a'  toirmeasg  do  Fhine,  no  do  Rìoghachd, 
no  do  cho-fhlaitheachd  's  am  bith  air  thalamh,  meadhona  a  chur  air 
chois,  a  chum  na  crìche  beannaichte  so,  bhi  air  a  h-uUuchadh,  's  air  a 
cumail  suas.  Ach  is  e  beachd  nam  Voluntaries,  e  bhi  ceart  ni  's  leòr, 
gu'n  teagaisteadh  do  òigridh  na  Rioghachd,  an  Grammar  beurla,  's  mar 
sin  slos,  air  chostus  na  Rìoghachd  ;  ach  Leabhair-aithghearr  nan  Ceist 
a  theagasg  dhoibh,  gu  'm  biodh  sin  mi-cheart  agus  peacach.  'N  am 
beachd-san,  tha  e  cothromach  agus  ceart  gu  leòr,  gu  'n  ceadaichteadh 
do  'n  òigridh,  iad  a  bhi  a'  leughadh,  's  a  foghlum,  uile  sgeulachda 
neo-ghlan  's  an  Lai^nn  's  a'  Ghre'ige,  mu  gràdh  neo-ghlan  agus  biasd- 
ail  dhiathan  brèige  agus  bhan-dhiathan  nan  Cinneach ;  ach  cha  chead- 
ichte  dhoibh  focal  a  leughadh  mu  ghràdh  Chriosd  'n  an  cànain  mhaith- 
aireil,  as  's  a'  Bhìobull.  Tha  am  BìobuU  naomh,  a  reir  beachd  agus 
tagraidh  nam  Voluntaries,  air  uairibh  teagaisg  sgoilean  na  h-Uachd- 
aranachd  aimsireil,  aig  uairibh  riaghailteach  nan  sgoilean  sin,  a'  tighinn 
gu  bhi,  a  rèir  an  oidhirpean-san,  'n  a  leabhar  air  'fhògradh  as  gach 
aon  sgoil,  's  an  Rìogliachd. 

lain.  Cha  'n  'eil  mi  idir  air  bheachd  gu  'n  dealaich,  no  gu'n  sgoilt  o 
chèile,  sluagh  ar  n-Eaglais-ne  gu  toileach.  Ach,  abramaid,  gu  'n  tig  an 
dealachadh  gu  bhi  ann,  a  dh'  aindeoin  co  theireadh  e,  na  'n  robh  aon 
chuid  do  'n  choimhthional  'g  an  aonadh  fèin  ris  an   Eaglais  a  shloinn- 

eadh  leat  fcin  mar  an  Eaglais  O.  Q.,  agus  gu  'n  leanadh  a'  chuid  eile 
ris  an  Eaglais  Shaoir,  co  a'  bhuidheann  do  'n  dithis  d'  am  buineadh,  an 
Tigh-aoraidh,  agus  Tigh-còmhnuidh  a'  mhinister?  Am  biodh  sin  a  reir 
àireimh  na  buidhne  bu  lìonmhoire  do  'n  choimhthionail  ? 

Aiìidr.  Fhuair  a'  cheist  sin  bhi  air  a  socrachadh,  chcana,  ann  an 
Cùirtibh-lagha  ar  Tìre,  air  an  dòigh  so — Rannsaich  na  Breitlieamhna  a 
mach,  agus  chaidh  a  chur  gu  soilleir  rompa,  ciod  iad  na  biuibhasa  a 
dh'  aidich  an  coimhthional  air  tlis.  Agus  b'  i  bhreth  a  thug  na  Breith- 
eamhna,  gu  'm  buineadh  na  togalaichean  ud,  do'n  bhuidhinn  a  lean 
ris  na  bunbhasaibh  sin,  gun  ghuth  's  am  bith  aig  na  breitheauihnaibh, 
ciod  a  bhuidheann  bu  lìonmhoire  na  cheile. 

lain.  A  re'ir  sin,  is  iad  a'  bhuidheann  a  sheasas  ri  an  ceud  bhunbhas- 
aibh,  leis  an  leis  na  togalacha  sin, — gann  no  honmhor  d'  am  bi  iad. 


AN  DARAMH  COMHRADH. 

Aindr.  Ciod  e  cor-seasaimh  ceist  an  Aonaidh,  a  nis  ? 

lain.  Tha  i  mar  gu  'm  biodh  i  a'  leigeil  a  h-analach. 

Aindr.  Nach  do  chuireadh  a'  chomhairle  mu  choinneamh  nam 
buidhnean  o  chionn  ghoirid,  gu  'm  b'  fhèarr  dhoibh  gnothuch  aithghearr 
a  dheanamh  dheth:  agus  ma  bha  cnuip-starraidh  's  am  bith  's  an 
rathad  orra,  ged  bhiodh  fiodh  agus  iarrunn  làidir  dol  tarsuinn  na  shghe 
mar  gheata  neartmhor  cruaidh  ; — sud  iadsan,  'n  an  deann,  mar  charb- 
adaibh-siubhail  nan  each  teine,  agus  'n  an  deannaibh  air  aghaidh  iad  ! 
agus  sud  an  geat  làidir  'n  a  smuais  !  ann  am  priobadh  nan  sùl ;  agus 
na  biodh  tuilleadh  mu  dheighinn  ! ! 

lain.  Seadh,  seadhl  Ach  arsa  neach-e'igin,  nach  feudadh  tachairt 
dhoibh  gu  'n  coinnicheadh  dà  shreath  do  na  carbadaibh  agus  do  na 
h-eich-theine  ud  a  cheile,  's  iad  na  'n  deannaibh  siubhail ;  agus  'n  uair 
bhuaileadh  iad  a  chèile,  claigionn  ri  claiginn  !  Agus  nach  ann  an  sin 
a  bhiodh  an  ruathar  bàis,  's  an  stàirnich,  's  an  ullfhairt,  's  an  casgairt, 
's  am  burral,  's  an  raoichd ! ! !  Agus  air  eagal  a  leithid  sina  dh'uamh- 
asan  tachairt,  tha  cuideachdan  nan  each  iarrunn  ro-chliramach,  agus 
cha  b'  uilear  dhoibh  sin. 

Aindr.  Ach,  ciod  e,  a  tha  a  cur  stad,  air  an  Aonadh  so  fcin  ? 

lain.  Tha  iomadaidh  sluaigh  a  nis  a'  smuaineachadh  gu  ro-chùram- 
ach,  agus  tha  iad  a  nis  a'  faicinn  ni  no  dhà,  air  nach  do  dhearc  iad  gus 
a  nis  !  Agus  na  'm  b'  e  agus  gu  'm  biodh  an  t-Aonadh  ud  air  a  nasgadh 
ri  Eaglais  nam  Voluntaries,  tha  daoine  ghce,  agus  nach 'eil  gun  aithne 
aca  air  prìsealachd  agus  muchumhachd  nadiadhachd,a'breithneachadh, 
gu  'n  toireadh  an  Eaglais  Shaor  thairis  do  'n  Fhianuis  f  hoUaiseich  agus 
chràbhaidh  a  thogadh  suas  le  Eaglais  Ath-leasaichte  na  h-Alba  othùs; 

agus  a  thog  i,  's  a  cheangail  i  ri  crann  a  h-aideachaidh  mar  Bhrataich 
ghuirm  a  fulangasa,  's  a  coimh-cheanglaichibh  sòluimte,  'n  a  uair  a 
chathaich  i  gu  fuil,  an  aghaidh  a'  pheacadh,  a'  togail  na  brataich  ud  ri 
crannaibh  ah-armailtean,agus  a  choisinnia'bhuaidh,annam  meadhon 
a  fulangasa,  an  làithìbh  gort  na  geur-leannmhuinn.  Agus  dh'  earbadh 
coimhid  na  Fianuis  naoimli  so  ri  cbram  Eaglais  ar  n-aithrichean 
diadhaidh,  fo  fhreasdal  an  Uile-chumhachdaich,  agus  a  re'ir  Fhocail 
fhirinneich  fe'in.  Agus  tha  iomadh  a  nis,  a'  faicinn,  agus  ag  aithneach- 
adh,  's  an  là  's  an  ìshch  i  an  t-aideachadh  ud,  's  a  dh'  ìshcheas  i  an 
Fhianuis  ud,  agus  's  am  fàg  i  an  Fhianuis  uasail  agus  nèamhaidh  ud  'n  a 
luideig  thàir  air  urlar  a  h-aidmheil;  gu 'n  caill  i  a  chù,  agus  gu'n 
claoidhear  a  soirbheas  spioradail,  agus  nach  urrainnear  gu  'n  cinnich 
leatha,  o  'n  là  'sam  fag  i  an  t-aideachadh,  'sanFhianuis  ud,  'n  a  Ceist 
FJiosgaiIte ;  agus  mar  Eaglais  Shaor  na  h-Alba,  thèid  i  à  sealladh. 

Aiìidr.  Duine  no  boireanach  's  am  bith  leis  am  breithnichear  sin 
uile,  a  chuir  thu  an  cèill  'san  dearbh  àm  so;mathaiad  fìrinneach 'n  an 
aidmheil,  cha  'n  f  hàg  iad  an  Eaglais  Shaor  am  feasd  ! 

lain.  Na  'm  bu  cheist  i  so,  a  bhuineadh  dhomh  fein  mar  dhuine  fa 
leth,  tha  iad  ann,  tha  mi  a'  creidsinn,  eadhon  na  miltean,  leis  am  bu 
roghnaiche  calldachd  a  ghiùlan,  na  gu  'n  rachadh  iad  chun  an  lagha. 
Ach  is  gnothuch  eile  a'  chùis  so.  Ma  tha  connsuchadh  air  e'irigh  mu 
thimchioll  Tigh-aoraidh,  no  JManse,  agus  gur  h-i  a'  cheist,  so  : — Am  bi 
e  mar  fhiachaibh  air  ministeir  do  'n  Eaglais  Shaoir,  togail  air,  agus 
àirneas  a  thighe  a  thrusadh,  agus  am  baile  muigh  a  thoirt  air  ?  No 
am  bi  mar  fhiachaibh  air  dà  thrian,  no  air  aon  treasamh  cuid  do 
choimhthional  do  'n  Eaglais  Shaoir,  an  Tigh-aoraidh  fein  a  thoirt 
seachad  do  bhuidhinn  choigrich  eile,  agus  iadsan  a  dhol,  agus  Tigh- 
aoraidh  eile  a  chur  suas  dhoibh  fein,  agus  sin  air  an  costus  fein,  no  a 
blii  falamh  ?  Ge'illeadh  dha  sin, — cha  bhiodh  ann  ach  a  bhi  "  anab- 
arrach  flreanta." 

Aindr.  Agus  cia  mar  tha  pongan  na  reite,  eadar  buidhinn  na  h-Eag- 
lais  Saoire  agus  buidhinn  nam  Voliintaries  a'  tighinn  air  aghaidh? 

lain.  Cha  'n  'eil  iad  idir  a'  freagradh  na  crìche,  ris  an  robh  an  dithis 
bhuidheann  le  chèil'  ag  amharc  air  an  aghaidh  :  agus  is  cuimhne  leam, 
o  cheann  dà  bhhadhna,  agus  mi  air  cluinntinn  seann  charaid  ag  ràdh, 
— fhad  's  a  ghreimicheas  gach  taobh  dhiubh  ri  am  bunbhasaibh  fèin 
fa  leth, — oidhirp  's  am  bith  a  bheirear  a  chum  phongan  re'ite  a  tharr- 
uing  suas,  mar  Bhonn  Rèite  eadar  an  dithis,  cha  'n  fhaigh  iad  ach  iad 
fe'in  bhi  air  an  amladh,  ann  an  feallsanàchd  charach  briathran. 

Aindr.  Bu  tuigse  choitchionn  sin  leis  an  do  labhair  thu ;  agus  bha 
an  fhàidheadarach  a  rinn  thu  ro-fhìrinneach ;  's  ann  a  tha  daoine 
maithe,  daoine  ghce,  agus  daoine  foghluimte,  agusiada'cur  tuainealach 
'n  an  cinn,  leth  air  leth,  agus  duine  an  de'igh  duine   dhiubh  j  agus  a' 

farraid  r'  a  chcile — ciod  e  is  seadh  do  'n  earrann  so  :  agus  ciod  e  a  tha 
an  earrann  eile  so,  a'  ciallachadh  ?  Am  bheil  Eaglais  nam  Voliintarics 
a'  teann-ghreiineachadh  ri  am  bunbhas  Vohintairdch  fein,  a  chuir  iad 
am  follais  roimh  'n  bhhadhna  1843,  mu  thuaiream  dheich  bhadhna 
fichead  roimh  'n  àm  so  ? 

lain.  Ma  ta,  tha  iad  sin!  Bha  an  e'ighe  àrd-fhollaiseach  ud  leis  an 
tug  iad  an  glaodh  àrd  ud  uatha,  a  measg  chrìochan  eile  a  bha  'n  an 
amharc,  a  chum,  gu  'm  faiceadh  daoine  'n  a  'm  b'  fhlor,  e  bhi  air  a 
thoirmeasg  le  Focal  Dhe,  gu  'n  cuireadh  Luchd-Riaghlaidh  aimsireil 
's  am  bith,  air  chostus  na  Rioghachd,  meadhona  's  am  bith  air  chois, 
a  chum  na  diadhachd  a  mhisneachadh  no  a  bhi'g  a  craobh-sgaoileadh : 
— agus  gu  'n  robh  nàdur  a'  chleamhnais  sin,  a  bhiodh  eadar  Luchd- 
riaghlaidh  aimsireil  agus  Eaglais  Stèidhichte  's  am  bith,  neo-sgriobtuir- 
eil,  agus  adhaltranach  : — gu  'n  robh  ceist  nam  fìor  bhunbhas  ag'us  ceist 
an  airgid,  an  aghaidh  a  che'ile,  agus  gu  'n  aithnichteadh  sin  air  na 
briathraibh  aithghearr  ud — "  Cum  do  làimh  as  mo  phòca-san." 

Aindr.  Am  bheil  an  Eaglais  Shaor  a'  greimeachadh  fathast  ri  bun- 
bhasaibh  sgriobtuireil  an  Ath-leasachaidh,  saor  araon  o'n  Voluntair- 
cachd,  air  an  dara  làimh,  agus  o  'n  Erastiatiachd  air  an  làimh  eile? 

lain.  Tha.  Ach  le  guth  na  buidhne  a  bu  lìonmhore  's  an  Ard- 
Sheanadh, 's  a' bhliadhna  1867,  tha  bunbhas  na  Vohmtaircachd  2Ìx 
tighinn  gu  bhi  'n  a  ceist  fhosgailte,  leo-san  a  thug  an  guth  air  an  taobh 
bu  lìonmhoire ;  agus  nach  robh  sin  idir  'n  a  aobhar-bacaidh  do  'n  aon- 
adh  eadar  an  dà  Eaglais. 

Aindr.  An  robh  Dr.  Chahncrs  'n  a  Achan ;  agus  maighstir-sgoile 
na  sgìreachd  gun  bhi  a'  bheag  ni  b'  f  hèarr  ? 

lain.  Ciod  a  tha  thu  a'  ciallachadh  le  sin  ? 

Aindr.  Sin  agad,  ann  an  tomhas  mòr,  a'  cheist  fhosgailte  :  agus  i  a 
mhàin,  ni-èigin  ni  's  gèire  ann  am  briathraibh,  na  tha  i  air  a  cur  sìos 
ann  an  sgriobhaidhibh  nan  dithis  bhuidheann  ud  ag  oidhirpeachadh 
na  Re'ite  's  an  Aonaidh  eadar  an  dà  Eaglais. 

lain.  Dìreach  mar  sin  fein.  An  robh  beòlaind  a  mhaigstir-sgoile 
Phrotcstantaich,  agus  stìpein  a'  mhinisteir  'n  an  creich  mhallaichte  ? 
No,  an  do  thoirmisg  Dia  ionnsachadh  sgriobtuireil,  air  chostus  na 
Rìoghachd  ?  Sin  agad  a'  cheist  fhosgailte.  Am  bheil  an  Sagart  Pàp- 
anach  foghainteach,  a  Dhia  fe'in  a  clmithachadh,  agus  an  sin,  gu  'n 
itheadh  se  a  Dhia  fe'in?  Gabhamaid  sin,  mar  ar  ceist  fhosgailte,  a 
chum  's  gu  'n  dean  sinn  an  t-Aonadh  ni  's  farsuinge. 

Aindr.  Bhiodh  e  'n  a  ni-e'igin  buannachd  dhuinn  na  'm  biodh  càird- 
ean  na  h-Eaglais  Saoire  'n  an  rabhadh,  nach  guth  an  Ard-Sheanaidh 
air  chor  's  am  bith  breth  na  h-Eaglais.  Feudaidh  na  ceudan  a  bhi  's 
an  Eaglais,  a  bhuilicheadh  ceudan  do  'n  airgiod,  a  thiomnadh  na  mìlt- 
ean  do  'n  airgiod  air  aobhar  na  hJEaglais  Saoire  na  'n  coimhideadh  i 

bunbhasan  an  Ath-leasachaidh  ;  nach  toireadh  an  aon  sgiUinn  ruadh 
do  Eaglais  dhà-ghnèitheach. 

lain.  Tha  a'  cheist  fhosgailte  sin  ag  amharc  'n  ani  shealladh-san, 
mar  thigh  leitheach-sHghe,  eadar  a'  nihaith  's  an  uilc. 

Aindr.  Cha  ni  fuar  no  teith  i. 

lain.  Co  aca  do  'n  dithis  a  's  measa  leat,  an  Eaglais  Chleireil  Aon- 
aichte  le  a  cuid  Voluntaireachd,  no  an  Eaglais  Ste'idhichte  le  a  cuid 
Erastianachdì 

Aiudr.  Tha  ar  n-Eaglais-ne  'g  am  meas  le  cheile  a  bhi  neo-Sgriob- 
tuireil.  Agus  cha  'n  fhiosraich  leam-sa  gu  'm  bheil  bord-slaodaidh  's 
am  bith,  a  rèir  an  toirear  breth  leinn  co  a  's  meas  na  cheile  dhiubh  : 
no  mar  their  an  seann  sgeulachd,  a  thubhairt  an  Fheannag  mu  a  dà 
chois, — "  Cha  'n  'eil  am  maith  ann  dhiubh."  Thoisich  an  aon  Eaglais 
dhiubh  o  'n  olc  's  an  leth  stigh ;  agus  an  Eaglais  eile,  mar  tha  i  a  nis, 
le  olc  a  chaidh  a  sparradh  oirre  o  'n  leth  muigh,  agus  ris  an  d'  aontaich 
i.  Co  i,  d'  an  dithis,  a  's  faide  air  seacharan,  is  ceist  sin  mu  'm  feumar 
comhairl'  a  ghabhail  air  ar  socair. 

lain,  Am  bheil  thu  fe'in  murrach  air  a  mhìneachadh  dhomhciodbu 
bhunnchar  do  'n  ghuth  ghàbhaidh  sin,  a  thugadh  leis  an  àireamh  bu 
lìonmhoire  's  an  Ard-Sheanadh  's  a'  bhliadhna  1867  ? 

Aindr.  'N  am  beachd-san,  mheas  iad  gu  'm  b'  e  an  t-Aonadh  an 
dleasdanas  sònruichte  os  ceann  gach  dleasdanais  eile. 

lain.  Is  e  sin  a'  bhreth  a  's  seirceile.  Ach  ma  's  e  gu  'm  b'  e  an 
t-Aonadh  an  dleasdanas  a  b'  àirde, — an  Dcalachadh  a  thàinig  's  a' 
bhliadhna  1843,  feumaidhgu'n  do  nochdadh  sindhoibh'n  an  sealladh 
fèin  a  nis,  a  mhàin  'n  a  mhairtireachd  gun  aobhar,  gun  bhuaidh  ;  ach 
gu  'm  bu  pheacadh  luchd-tre'igsinn  Eaglais  e.  Agus  is  e  bu  dleasdanas 
àraidh  dhoibh,  pilleadh  chum  na  h-Eaglais  Stèidhichte,  agus  an  ath- 
chuing  a  chur  a  stigh  gu'm  bu  toigh  leo  sud,  gabhail  riutha,  agus  iad  fo 
aithreachas  iad  a  thighinn  a  mach.  Is  e  sin  bu  cho-chòrdaichte  r'  an 
cor,  na  iad  a  dhol  agus  bhi  ag  iarruidh  aonaidh  ri  buidhinn  a  bha 
cho  coireach  's  a  bha  iad  fe'in,  mar  luchd-treigsinn  Eaglais. 

Aindr.  Is  e  sin  gnìomh  bu  cho-sheasmhaichedhoibh  gun  teagamh; 
agus  a  nochdadh  tuilleadh  dìlseachd  a  bhi  annta  d'  an  dieasdanas,  na 
iad  a  dhol  do  dheananih  mar  rinn  iad.  Ach  am  bheil  thu  fein  cinnt- 
each,  nach  d'  rinn  na  Volmitaries  ni-e'igin  molaidh  no  miodail  air  an 
Eaglais  Stèidliichte,  mar  ath-philleadh  air  a'  chlih  a  fhuair  iad  fe'in  o 
'n  àireamh  mhòr  an  Ard-Sheanadh  na  h-Eaglais  Saoire  ?  Cha  robh 
guth,  no  roinn,  no  gluasad,  no  tagradh  air  taobh  seach  a  chèile,  mar 
chuideachadh,  do  bhuidhinn  na  Eaglais  Saoire,  ann  an  gabhail  ri  bun- 
bhas  teagaisg,  Eaglais  Stèidhichte,  bhi  air  amoladh  no  bhi  air  aghabh- 
ail  leotha  mar  bhunbhas  a  bha  r'  a  mholadh,  mar  cheist  fhosgailteì 

lain.  Ud,  ud,  cha  robh  !     Am  beagan  a  chaidh  a  ràdh,  is  ann  air 

taobh  na  VoluHiaircacJid  a  bha  c.  Thachair  dliomh,  cluinntinn  an  là 
roimhe  a'  chùis,  mar  eadar  an  dà  Eaglais,bhi  air  a  tarruing,  mar  dhealbh, 
a  measg  cuideachd'  a  bha  a'  gabhail  an  dinneir.  Bha  duine  neònach 
a  làthair,  a  thuhbairt,  e  fcin  a  bhi  an  geall  air  dealbh  neònach  a  chur  a 
dh'ionnsuidh  Fuiich,  mu  'n  àbhachd  a  bh' ann.  Air  an  dealbh,  a  bha 
a'  muieachadh  Ard-Sheanaidh  na  h-Eaglais  Saoire,  's  a'  bhhadhna  1867, 
bha  lobhta  ghrinn  air  an  robh  Seanadh  nam  Volnntaries  'n  an  suidhe, 
an  d;x  lobhta  dllith  r'  a  che'ile,  le  staidhre  ghrinn  gu  dhol  suas  's  gu 
thigliinn  a  nuas.  Air  ciil  caithir  a'  chinn-suidhe,  air  an  dara  lobhta, 
bha/('j-/  tiugh,  làidir,  agus  clhr  fiodha  aig  a  mhullach,  agus  dà  htir  na 
h-aibidil,  U.  P.,  annan  htrichibh  mòra,  an  sud,  aca ;  agus  fo  nalitrich- 
ibh  sin,  bha  sgriobhta  aca,  "  Cum  do  làimh  as  mo  phòca-san  •"  ann  an 
htrichibh  meanbha.  Air  cul  caithir  a'  chinn-suidhe  air  an  leobhta 
ghrinn  eile,  bha  crann  fada,  direach,  agus  bratach  ghorm  aig  a  mullach, 
agus  i  ag  amharcmargu  'n  robh  i  air  seasamh  ri  iomadh  srann  gaoithe, 
a  bha  gu  maith  garbh  :  agus  nach  b'  fhèairde  dhi  gach  cruas  ris  an  do 
sheas  i.  Bha  a'  chuid  mhòr  do  na  h-àitibh  suidhe  falamh  :  agus  bha 
sreath  mhòr  do  bhuiU  na  coinnimh,  air  taobh  lobhta  nan  U.  P.  a' 
gabhail  sìos  na  staidhre  :  an  Luchd-iùil,  a  bha  air  cheann  na  sreatha  so, 
ri  taobh  lobhta  nan  U.  P.,  bha  iad  ag  amharc  a  suas,  mar  an  dòchas 
gu  'm  faiceadh  iad  sreath  eile  a'  tighinn  a  sios  o  'n  lobhta  sin  :  agus, 
an  àite  gu  'm  facas  sin, — feuch,  agus  faic,  ann  an  priobadh  nan  sùl,  bha 
gach  aon  duine  fuaighte  r'  a  'àite-suidhe  fe'in,  agus  freangadh  toileach- 
ais  aca  air  an  gnuis,  gach  fear  dhiubh. 

Aindr.  Tha  an  Dealbh  fìrinneach  gu  leòr. 

Iai7i.  Agus  tha  e  muladach  gu  leòr.  Is  bochd  gu  'n  cuireadh  na 
daoine  maithe  sin  iad  fe'in  's  an  t-suidheachadh  sin.  Cia  mar  a  tha  thu 
a'  saoilsinn  a  thachair  sud  dhoibh  ? 

Aindr.  Tha  mi  a  saoilsinn,  'n  an  eud  's  'nan  cabhaig  air  son  an 
Aonaidh,  gu  'n  do  dhi-chuimhnich  iad  an  t-agartas  Sgriobtuireil  sin, — 
"  Air  tìis,  glan." 

lain.  Ro-cheart.  ]\Ia  their  an  t-Uile-chumhdach  rinn,  eadhon  a 
thaobh  na  sìthe,  "  Aìr  tùs,glan  ;  an  sin,  sìochail ;"  ni  's  mò  na  sin,  tha 
e  'g  a  ràdh,  a  thaobh  nan  uile  nithe  eile,  "  Air  tlis,  glan." 


AN  TREASAMH  COMHRADH. 

lain.  Ciod  i  do  bharail,  a  charaid,  an  diugh,  mu  ar  n-Ard-Sheanadh, 
air  a'  bhliadhna  so,  1870,  mu  thimchioll  an  Aonaidh? 

Aindr.  Aig  coinnimh  Sheanaidh  nan  U.  P.,  a  shuidh  roimh  do  'r 
n-Ard-Sheanadh-ne  suidhe,  bha  Gairm  agus  aideachadh  follaiseach  air 
a  chur  a  mach  leotha — 's  an  robh  a'  l  oluntaireac/id z.tho.oh\\  sgoiltean 

Rìoghachdail  an  Riaghlaidh  aimsireil  gu  h-àrd,  's  gu  follaiseach  air  a 
seirm:  mar  a  bha  an  rlin  ceudna  aca  'n  an  uchd,  's  'nan  aidmheil,  gun 
sgur,  roimh  'n  àm  sin.  Agus  bha  mi  an  dòchas  gu  'n  toireadh  sud 
fosgladh  am  fradhairc  do  ar  ministeiribh  òga;  agus  nach  biodh  iad  air 
an  mealladh  ni  b'  fhaide ;  agus  gu  'n  dùisgeadh  e  ath-chuimhne  nan 
daoine  a  b'  aosda  'n  am  measg,  'n  ar  n-Eaglais.  'S  cinnteach  a  nis, 
gu  'n  toir  iad  thairis  an  comhstri  mu  'n  Aonadh  :  agus  is  cinnteach,  a 
nis  gu  'n  ceadaichear  d'  ar  'n-Eaglais  fhianuiseachaidh,  a  dhol  air 
aghaidh  air  a  shghe  ghloin,  dhìrich,  agus  Sgriobtuireil,  fein  mar  an 
Eaglais  Shaor,  gu  sìothchail,  agus  gu  soirbheachail,  mar  chun  an 
ama  so.  Agus  is  ann  gu  goirt  a  chràidh  e  mo  chridhe,  's  a  mheall  e 
mi,  'n  uair  leugh  mi  a'  bhreth  's  a  'chìiis  sin,  a  chaidh  a  mholadh  do  'n 
Ard-Sheanadh,  air  taobh  an  àireamh  mhòir  sin,  a  thagair,  's  a  chonns- 
aich  as  leth  an  Aonaidh  thruaigh  cheudna. 

laiii.  B'  e  an  t-aobhar  sònruichte  a  dh'  aithris  iad  sud  a  nis  ;  gu  'n 
robh  iad  a'  tagradh  fathast  as  leth  an  Aonaidh,  a  chum  agus  gu  'm 
biodh  aca  àireamh  mòran  ni  bu  lìonmhoire  's  an  Eaglais  Aointe,  a  bha 
iad  a'  cur  rompa,  na  bha  aca  ann  an  aon  's  am  bith  eile,  d'  ar 
Eaglaisibh. 

Aindr.  Cha  'n  aobhar  cubhaidh  sin  do  Eaglais  's  am  bith  a  's  le 
Criosd,  an  uair  a  tha  ceist  no  teagamh  's  am  bith  mu  bhunbhas  's  am 
bith  a  bhuineas  do  Fhocal  Dhè.  Ann  an  cur  nan  cath  sin  a  bhuineas 
do  aobhar  glòire  Dhè,  is  e  ar  meas  a  bhi  againn  air  bunbhasaibh  na 
h-Eaglais  ni  's  mò  gu  mòr,  no  air  àireamh  luchd-leanmhuinn  ar  n-Eag- 
lais,  ris  an  tigeadh  dhuinn  a  bhi  ag  amharc  :  is  e  sin  an  riaghailt 'a 
thaobh  dhleasdanais,  agus  is  e  sin  an  roimh-ràdh  dhuinn  air  a'  bhuaidh 
a  bhi  air  a  cosnadh. 

lain.  An  cuimhne  leat  na  briathran  's  am  bheil  na  Voluntarics'xcwx 
an  ceiU  am  beachdan  fe'in  a  thaobh  nan  sgoiltean  agus  an  fhogliluim  ? 
Aindr.  So  agad  iad — an  lethbhreac,  mar  leanas  :  "  Cha  'n  'eil  e  an 
taobh  stigh  do  chumhachd  laghail  an  Riaghlaidh  aimsireil,  ulluchadh 
's  am  bith  a  chur  air  chois  a  chum  foghkim  a  thoirt  do  na  h-Iochdaran- 
aibh,  abhuineas  do  'n  diadhachd."  Is  e  sin  an  seann  bheachd  a  chuir 
na  Voluntaries  an  ceill,  's  a  thagair  iad  :  agus  a  bha  's  an  aimsir  a 
chaidh  seachad  air  a  dhiultadh,  agus  air  àicheadh,  agus  a  chur  'n  a 
thosd,  le  ar  n-Eaglais-ne. 

lain.  Is  e  gun  teagamh  còir  na  h-Uachdaranachd  aimsireil  cionta  a 
pheanasachadh  ;  ach  is  fearr  na  sin,  agus  is  e  mar  an  ceudna  dòigh  ni 
's  saoire  do  'n  uachdaran,  an  cionta  a  bhacadh  o  e'irigh  's  o  mheud- 
achadh.  Uime  sin,  chum  's  gu  'n  dìonar  an  òigridh,  agus  gu'ncumar 
air  ais  iad  o  bhi  ag  èirigh  suas  'n  an  luchd-cionta;  's  e  dleasdanas  agus 
buannachd  na  h-Uachdaranachd  aimsireil,  gu  'n  ulluicheadh  an  Riagh- 
ladh  aimsireil  sgoiltean  air  an  cionn,  's  an  foghluimeadh  an  òighridh 

Deich  àithcantan,  Laglia  Dlic.  Agus  a  chum  gu  'm  biodh  ùigridh  nan 
lochdaran,  a'  tighinn  air  aghaidh  o  cheum  gu  ceum  gu  bhi  'n  am  buiU 
fhollaiseach  agus  bhuannachdail  do  'n  chomh-fhlaitlieachd  gu  l<^ir, 
creideasach,  modhail,  onoireach ; — bu  dleasdanach  do  'n  Riaghladh 
aimsireil  comas  a  thoirt  dhoibh  chum  soiUeireachd  chubhaidh  a  bhuil- 
eachadli  orra,  gu  'n  leughadh  iad  agus  gu  'n  e'isdeadh  iad  gu  tuigseach 
oileanannam  fìreantachd^mu  choinneamh  na  Sgriobtur,gu  leir,a  bhiodh 
buannachdail  agus  tarbhach.  Am  bheil  e  r'  a  smuaineachadh,  gu  '11 
d'aithn  an  Tighearn  do'n  Uachdaran  aimsireil,  gach  coire,'s  gach  cionta 
a  pheanaschadh  ;agus  gu'n  toirmisgeadh  Esan  do'n  uachdaran  cheudna, 
ulluchadh  Sgriobtuireil  a  dheanamh,  (an  dòigh  's  e'ifeachdaiche  'sam 
bith,)  a  chum  cionta  bhi  air  a  bhacadh,  agus  air  a  chumail  fodha; — is 
beachd  thoiblieumach  agus  an-dàna,  peacach,  am  beachd  sin,  leis  am 
bheil  tàir  air  a  dheanamh,air  a  ghliocas-san,agus  air  a  ghràdh  sìorruidh. 

Aiiidr.  Arsa  duin'  uasal  aosda,  a  bha  aon  là  's  an  aon  charbad  leam, 
o  chionn  ùine  ghoirid  : — rè  aimsir  a'  chonnsachaidh  eadar  nam  Voluu- 
taries,  ris  an  Eaglais  Stèidhichte  ; — ars  esan,  chaidh  drliidheadh  mòr  a' 
dheanamh  air  m'inntinn,  ri  smuaineachadh  mu'n  Eaglais  Ste'idhichte : 
agus  cha  chomasach  dhomh  a  nis,  gu'n  leumainn  a  nuU 's  a  nall,  mar 
dheanadh  "  Jim  Crow.'"  Dh'aininich  mi  so  do  charaid  a  tha  'n  a  òg- 
anach,  agus  dh'fharraid  e  dhiom,  Ciod  e  a  bha  an  sud,  connsachadh 
nam  Voliiiifarics  ì  Dh' innis  mi  dha,  gu'm  b' oidhirp  a  bh'ann,  le 
Eaglais  a  bha  'n  am  Voliintarie^,  na  Sgriobtuirean  a  mhineachadh,  gu 
a  dhearbhadh  uatha  sin,  gu  'n  robh  iad  sud,  mar  Fhocal  Dhe,  a'  cum- 
ail  a  mach,  agus  a'  teagasg  na  Voluntaireachd ;  agus  gu  'n  robh  luchd- 
teagaisg  na  h-Eaglais  Stèidhichte  a'  cur  an  aghaidh  nam  beachdam  sin, 
agus  a  dearbhadh,  nach  robh  an  Sgriobtur  a'  cur  an  teagaisg  sin  idir  an 
ceiU.  Dh'  fharraid  an  t-òganach  dhiom,  an  sin, — Ciod  e  sin,  Volun- 
taryisinì  Mhinich  mi  dha,  gu 'm  bu  bheachd  sin  a  thogadh  le  cuid 
do  luchd-Eaglais  a  dhealaich  o  'n  Eaglais  Stèidhichte ;  agus  na  'm 
biodh  am  beachd  sin  air  a  ghabhail  a  stigh  agus  air  'fhilleadh  's  an 
Reachd  a  bha  aig  an  àm  so  air  beulaobh  na  Pàrlamaind,  air  chionn 
leas  na  h-Alba,  gu  'n  cumadh  sin  air  ais  o'n  òigridh  'n  ar  Tìr,  an 
foghlum  a  b'  àbhaist  a  thogail  ann  an  sgoiltibh  sgìreachd  na  h-Alba, 
am  B\obull  naomh  a  leughadh. 

lain.  Am.  bheil  thu  air  bharail  gur  comasach  Eachdraidh,  agusàrd- 
fhoghlum  eile  a  theagasg,  gun  dhiadhachd  bhi  air  a  teagasg  mar  an 
ceudna  ? 

Aindr.  Cha  chomasach.  An  do  chruthaich  a'  ghrìan,  a'  gliealach, 
agus  na  reultan,  iad  fein  ?  Am  bheil  Dia  ann  ?  Am  bheil  an  duine  'n 
a  chreutair  a  tha  freagarrach,  no  fo  lagh  do  Dhia  ?  Am  bheil  an 
Satan  ann  ?  Ciod  e  an  t-eadar-dhealachadh  a  tha  eadar  an  Dia  bre'ige 
sin,  Iiipiier,  agus  Criosd  ?     Feudaidh  iomadh  smuain  mar  sin,  agus 

iomadh  ceist  eirigh  ann  an  inntinnibh  cloinne,  agus  òigridh.  A  nis, 
cha  ghabh  e  dhomh  smuaineachadh,  gu  'n  gabhadh  duine  onoireach, 
no  fìosrach,  os  làimh,  agus  e  'n  a  chrìosduidh,  dreuchd  a'  mhaighstir- 
sgoile,  no  gu  'n  gabhadh  e  a  thuarasdal  bhadhnail  mar  mhaighstir-sgoile, 
ann  an  aon  do  na  sgoiltibh  Rloghachdail  ud,  air  a'  chumha  Volun- 
taireach  ud, — teagasg  a'  Bhìobuill  a  chùlachadh,  no  am  Bìobul  a  thilg- 
eadh  as  a  làimh,  agus  gun  làimh  a  thoirt  air  a  theagasg. 

lain.  Agus  ciod  mu  dhe'ighinn  na  Breth  a  thug  a'  chuid  bu  llon- 
mhoire  ann  an  Ard-Sheanadh  na  h-Eaglais  Saoire  ? 

Aindr.  Tha  aon  phong  shònruìchte  a  tha  a  nis  air  a  cur  air  beul- 
aobh  Chlèirean  na  h-Eaglais  Saoire,  a  chum  am  beachd  fèin  a  thoirt 
air  a'  phuing  sin  :  agus  is  i  a'  phong,  no  a'  cheist,  i  so, — Am  bheil,  no 
nach  'eil,  cnap-starraidh  's  am  bith,  no  bunbhas  's  am  bith  eadar  an 
Eaglais  Shaoir,  agus  an  Eaglais  Chleireil  Aonaichte, — cha  'n  ann  air 
bunait  Leabhar-aidmheil  a'  Chreidimh  ;  ach  air  a'  bhunait,  no  air  a' 
bhonn  so, — "  A  re'ir  raar  tha  iad  sin  air  an  gabhail  riutha,  leis  na 
h-Eaglaisibh  sin  fa  leth,"- — gu  'm  biodh  iad  air  an  aonadh  r'  a  cheile, 
'nan  aon  Eaglais?  Tha  na  briathra  mu  dheireadh  gu  pongail, 's  gu 
soilleir,  a'  gabhail  a  stigh  na  ceiste  fosgaike  a  dh'  ainmich  sinn,  do  'n 
Eaglais  Aonaichte  ud  a  tha  a'  chuid  a  's  lìonmhoire  do  bhuill  an  Ard- 
Sheanaidh  ag  iarruidh  a  chur  air  chois.  Tha  sin  a'  fàgail  na  bunait 
ud  anabarrach  farsuing  agus  fuasgailte,  ro-fharsuing,  ann  an  seadh 
colg-dhìreach  an  aghaidh  bhriathran  an  t-Salmaidh,  'n  uair  thubhairt 
e,  's  an  t-Sah-n  cxix.  96. 

lain.  Tha  Cleirean  na  h-Eaglais  Saoire,  agus  Clèirean  Sheanaidh 
nam  Voluntaries  mar  an  ceudna,  gus  a'  cheist  ud  a  ghabhail  os  làimh 
a  freagairt.  Ach  is  gann  a  ruigeas  iad  uile  air  a  socrachadh ;  gun  làn 
f  hiosrachadh  a  bhi  aca,  co  iad  a  tha  a'  cur  rompa  a  dhol  a  mach,  agus 
co  iad  a  tha  a'  cur  rompa  fantuinn  ann  an  Eaglais  Shaoir  na  h-Alba  ; 
no,  mar  thubhairt  Dr.  Cunningha?n  rithe,  "  Eaglais  na  h-Alba,  Soar." 


A    CHRIOCH. 


